Vitamín D je dôležitý, v tuku rozpustný vitamín, nevyhnutný pre fungovanie imunitného systému, správneho rastu, zdravie kostí či zubov.  Vitamín D zohráva dôležitú úlohu aj pri ďalších dôležitých funkciách ľudského organizmu. Test, na zistenie hladiny vitamínu D, sa odporúča pri nedostatočnom pobyte na slnku, pri nedostatku vápnika, deformácii kostí, u obéznych pacientov, pri ochoreniach čreva, a iných. Laboratórne vyšetrenie hladiny vitamínu D z krvi môžu indikovať lekári viacerých špecializácií v prípade určitých zdravotných dôvodov. V lekárňach sa dá kúpiť aj samodiagnostický rýchlotest pre stanovenie hladiny vitamínu D zo vzorky krvi získanej pichnutím do prsta.